आयुर्वेद में तीन तरह की ऊर्जाएँ शरीर के शारीरिक और मानसिक कार्यों के लिए उत्तरदायी मानी गई हैं, जो कि पाँच तत्त्वों से मिलकर बनती हैं। वात, आकाश और वायु से, पित्त अग्नि से और कफ पानी और पृथ्वी से बनता है। सामान्य तौर पर वात के आकाश तत्त्व की आयुर्वेद की आधुनिक किताबों में अनदेखी कर दी जाती है। आज के संदर्भ में यह महत्त्वपूर्ण है, क्योंकि केवल व्यायाम के जरिए कैलोरी खर्च करने से ही आयुर्वेदिक दृष्टिकोण से वजन को संतुलित नहीं किया जा सकता है। दूसरे शब्दों में, आपको घर और कार्यालय जैसे छोटे स्थानों तक ही सीमित नहीं होना चाहिए। बहुत सारे लोग हैं, खासकर महिलाएँ, जो कहती हैं कि वे घर में बच्चों और अन्य घरेलू कामकाज के साथ पर्याप्त शारीरिक व्यायाम कर लेती हैं। आयुर्वेदिक नजरिए से, शरीर केवल यांत्रिक प्रणाली नहीं है और आकाश तत्त्व भी शरीर के उत्साह के लिए बेहद महत्त्वपूर्ण है।